Thorolf Ihle-Hansen

Jens Thorolf «Tot» Ihle-Hansen (født 18. oktober 1904 i Kristiania, død 14. desember 1973 i Bærum) var en norsk bandyspiller. Han representerte Bærums-klubbene Grane (nå Bærum SK) og Stabæk. Han ble norgesmester for Grane i 1931 og var tapende finalist i 1932 og 1933. Det vakte oppsikt da Ihle-Hansen, sammen med sine to brødre Arvid og Leif, meldte overgang fra Grane til Stabæk i 1933. Den påfølgende sesongen møttes disse to klubbene i NM-finalen. Ihle-Hansens Stabæk tapte, noe klubben også gjorde i finalen i 1935 mot Drafn.

Ihle-Hansen debuterte for det norske landslaget i 1928 og spilte fem landskamper i perioden 1928 til 1934. Han spilte også fotball.

 Referanser 

Kategori:Norske bandyspillere
Kategori:Norske fotballspillere
Kategori:Fotballspillere for Bærum SK
Kategori:Fotballspillere for Stabæk Fotball
Kategori:Fødsler i 1904
Kategori:Dødsfall i 1973